Versindaba » Blog Archive Andries Bezuidenhout. Bankiers sonder emosie of verbeelding : Versindaba
Andries Bezuidenhout. Bankiers sonder emosie of verbeelding
Ek loop hierdie advertensie van 'n Suid-Afrikaanse bank op die lughawe raak. "Emotion is to investing what logic is to poetry." Asseblief! Vir my gaan poësie veel eerder oor verbeelding as oor emosie. Met hoe die wêreldekonomie op die oomblik lyk, wonder ek of beleggers nie dalk met 'n bietjie poësie kan doen nie. Of ten minste meer verbeelding as wat die reklamemaatskappy van hierdie bank aan die dag gelê het.
Tuesday, September 27th, 2011 | Binneblik, Blogs.
5 Kommentare op "Andries Bezuidenhout. Bankiers sonder emosie of verbeelding"
September 27th, 2011 at 14:50
Die probleem is nie net dat hulle poësie tot emosie reduseer nie, maar ook die idee dat poësie noodwendig onlogies is. 'n Gelsaagde gedig of liriek voer 'n idee of 'n beeld dikwels "logies" deur. Intuisie en verbeelding; en ja, die bankiers kan met beide doen!
September 27th, 2011 at 19:49
Wie is dit wat gesê het: "There isn't a lot of money in poetry, but equally, there isn't a lot of poetry in money?"
September 27th, 2011 at 23:59
As mens kyk na al die vindingryke maniere waarop banke geld maak of probeer maak is daar by hulle beslis geen gebrek aan verbeelding nie. Trouens, die huidige gemors kan juis toegeskryf word aan hul verbeeldingsvlugte wat tot uitvoering gebring is.
September 28th, 2011 at 07:24
Leon, jy's reg. Soos om skuld as 'n kommoditeit te koop en verkoop! Ek het gister hierdie stuk van die BBC af geniet:
September 28th, 2011 at 12:55
Ummmm… wel, Rastani is nie wat hy voorgee om te wees nie. Ondersoek het getoon dat hy eintlik maar 'n bitter klein handelaar is, moontlik met so 'n knertsie grootheidswaan. Ek vermoed nie al sy varkies is op hok nie. Sy maatskappy is trouens ook 10 000 pond in die rooi. Die kommentaar van 'n ander handelaar maak vir my sin: